CELEX ID: 32011D0253
Publication Date: 2011-04-26

Document:
KOMISIJOS ĮGYVENDINIMO SPRENDIMAS
2011 m. balandžio 26 d.
kuriuo iš esmės pripažįstama, kad dėl galimo metobromurono, S-abscizo rūgšties, Bacillus amyloliquefaciens subsp. plantarum D747, Bacillus pumilus QST 2808 ir Streptomyces lydicus WYEC 108 įtraukimo į Tarybos direktyvos 91/414/EEB I priedą nuodugniam patikrinimui pateiktas dokumentų rinkinys yra išsamus
(pranešta dokumentu Nr. C(2011) 2675)
(Tekstas svarbus EEE)
(2011/253/ES)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 1991 m. liepos 15 d. Tarybos direktyvą 91/414/EEB dėl augalų apsaugos produktų pateikimo į rinką (1), ypač į jos 6 straipsnio 3 dalį,
kadangi:
(1)
Direktyvoje 91/414/EEB numatyta plėsti Europos Sąjungoje įregistruotų veikliųjų medžiagų, kurias leidžiama naudoti augalų apsaugos produktuose, sąrašą.
(2)
2010 m. gruodžio 15 d. bendrovė „Belchim crop protection NV/SA“ Prancūzijos valdžios institucijoms pateikė dokumentų rinkinį dėl veikliosios medžiagos metobromurono ir paraišką įtraukti šią medžiagą į Direktyvos 91/414/EEB I priedą.
(3)
2010 m. gruodžio 9 d. bendrovė „Valent BioScience Corporation“ Nyderlandų valdžios institucijoms pateikė dokumentų rinkinį dėl veikliosios medžiagos S-abscizo rūgšties ir paraišką įtraukti šią medžiagą į Direktyvos 91/414/EEB I priedą.
(4)
2010 m. spalio 21 d. bendrovė „Mitsui AgriScience International SA/NV“ Vokietijos valdžios institucijoms pateikė dokumentų rinkinį dėl veikliosios medžiagos D747 padermės Bacillus amyloliquefaciens subsp. plantarum ir paraišką įtraukti šią medžiagą į Direktyvos 91/414/EEB I priedą.
(5)
2010 m. gruodžio 3 d. bendrovė „AgraQuest Inc“ Nyderlandų valdžios institucijoms pateikė dokumentų rinkinį dėl veikliosios medžiagos QST 2808 padermės Bacillus pumilus ir paraišką įtraukti šią medžiagą į Direktyvos 91/414/EEB I priedą.
(6)
2010 m. rugpjūčio 6 d. bendrovė „FuturEco BioScience SL“ Nyderlandų valdžios institucijoms pateikė dokumentų rinkinį dėl veikliosios medžiagos WYEC 108 padermės Streptomyces lydicus ir paraišką įtraukti šią medžiagą į Direktyvos 91/414/EEB I priedą.
(7)
Prancūzijos, Nyderlandų ir Vokietijos valdžios institucijos pranešė Komisijai, kad atlikus pirminį nagrinėjimą paaiškėjo, kad minėtų veikliųjų medžiagų dokumentų rinkiniai atitinka Direktyvos 91/414/EEB II priede nustatytus duomenų ir informacijos reikalavimus. Be to, manoma, kad pateikti dokumentų rinkiniai atitinka Direktyvos 91/414/EEB III priede nustatytus duomenų ir informacijos reikalavimus vienam augalų apsaugos produktui, kurio sudėtyje yra minėtų veikliųjų medžiagų. Vėliau, remdamiesi Direktyvos 91/414/EEB 6 straipsnio 2 dalimi, pareiškėjai Komisijai ir kitoms valstybėms narėms nusiuntė dokumentų rinkinius ir šie rinkiniai buvo perduoti Maisto grandinės ir gyvūnų sveikatos nuolatiniam komitetui.
(8)
Šiuo sprendimu Sąjungos lygmeniu turėtų būti oficialiai patvirtinta, kad dokumentų rinkiniai laikomi iš esmės atitinkančiais Direktyvos 91/414/EEB II priede nustatytus duomenų ir informacijos reikalavimus ir tos direktyvos III priede nustatytus reikalavimus bent vienam augalų apsaugos produktui, kurio sudėtyje yra viena iš minėtų veikliųjų medžiagų.
(9)
Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priede nurodytų veikliųjų medžiagų dokumentų rinkiniai, kurie pateikti Komisijai ir valstybėms narėms, siekiant šias medžiagas įtraukti į Direktyvos 91/414/EEB I priedą, iš esmės atitinka šios direktyvos II priede išdėstytus duomenų ir informacijos reikalavimus.
Dokumentų rinkiniai taip pat atitinka Direktyvos 91/414/EEB III priede nustatytus duomenų ir informacijos reikalavimus vienam augalų apsaugos produktui, kurio sudėtyje yra veikliosios medžiagos, atsižvelgiant į siūlomus to produkto naudojimo atvejus.
2 straipsnis
Ataskaitą rengiančios valstybės narės toliau išsamiai nagrinėja 1 straipsnyje nurodytus dokumentų rinkinius ir kuo greičiau bei ne vėliau kaip iki 2012 m. balandžio 30 d. pateikia Komisijai savo nagrinėjimo išvadas kartu su rekomendacijomis dėl 1 straipsnyje nurodytų veikliųjų medžiagų įtraukimo arba neįtraukimo į Direktyvos 91/414/EEB I priedą ir visas to įtraukimo sąlygas.
3 straipsnis
Šis sprendimas skirtas valstybėms narėms.
Priimta Briuselyje 2011 m. balandžio 26 d.

EuroVoc Classification:
Level 1: 100142
100150
100147
100156
Level 2: 100169
100222
100249
100196
Level 3: 13
1422
77
2014
All Descriptors: 2081
2985
5070
616